LibreOffice is 'n vrye sagteware kantoorpakket ontwikkel deur die Document Foundation as 'n vertakking van OpenOffice.org. Dit is verenigbaar met ander bekende kantoorpakette insluitend Microsoft Office en IBM Lotus, en is beskikbaar op 'n verskeidenheid bedryfstelsels. Die ontwikkelaars se doel is om 'n ondernemer-onafhanklike kantoorpakket met ODF ondersteuning en sonder enige kopiereg vereistes te produseer. Die naam is 'n saamgestelde woord met die eerste deel Libre, wat beteken gratis (soos in vryheid) in beide Spaans en Frans, en die Engelse woord Office. Die Document Foundation beoog om nuwe weergawes van LibreOffice vry te stel een keer elke ses maande en uiteindelik in lyn met die Maart / September skedule van die ander belangrike vrye sagteware projekte.
LibreOffice 3.3 is reeds meer as 1.3 miljoen keer afgelaai van die internet en is die standaard kantoorpakket van Ubuntu, Linux Mint, Fedora en openSUSE.
Die komponente van LibreOffice is dieselfde as dié van OpenOffice.org, en bestaan uit onder meer die volgende:
LibreOffice Writer is die woord verwerker in LibreOffice, met 'n soortgelyke funksie en lêer ondersteuning as die van Microsoft Word of Word Perfect. Dit kan ook dien as 'n basiese WYSIWYG wysiger.
LibreOffice Calc is die sigbladprogram ingesluit, soortgelyk aan Microsoft Excel of Lotus 1-2-3. Dit het 'n aantal unieke eienskappe, insluitend 'n stelsel wat outomaties 'n reeks grafieke definiëer, gebaseer op beskikbare inligting vanaf die gebruiker.
LibreOffice Impress is die voorleggingsprogram in die pakket, wat lyk en funksioneer soos Microsoft Powerpoint. Voorleggings kan uitgevoer word as SWF-lêers, wat hulle toelaat om besigtig te word op 'n rekenaar met Adobe Flash daarop geïnstalleer.
LibreOffice Base is die pakket se databasis program, ook soortgelyk aan Microsoft Access. LibreOffice Base laat die opstel en bestuur van databasisse toe, sowel as die voorbereiding van vorms en verslae wat gebruikers maklike toegang tot data verskaf. Soos Access, kan dit gebruik word as 'n front-end vir verskillende databasis stelsels, insluitend die toegang databasisse (JET), ODBC databronne, en MySQL of PostgreSQL.